Det var hjemmeplejen, der fredag aften kort efter klokken 21 slog alarm, da man ankom til adressen Haslevgaarde Bakker i Hadsund. Her stod bjælkehuset tæt ved vandet i lys lue. Branden var så voldsom, at det først lykkedes røgdykkere tre timer senere at nå ind i huset, hvor man fandt husets beboer, en 86-årig mand, død midt i huset. Huset var overtændt, væggene er voldsomt skadede, og taget er styrtet sammen. Årsagen til branden er endnu ukendt, men politiets teknikere vil i løbet af lørdagen undersøge det udbrændte hus. - Vi har ingen mistanke om, at der foregået noget kriminelt, men vi skal finde ud af, hvorfor branden er opstået, og som det ser ud nu, så har vi intet, der peger i hverken den ene eller anden retning, siger vagtchef hos Nordjyllands Politi, Poul Fastergaard. De pårørende til den 86-årige er underettede.

Opsummering:
En 86-årig mand er omkommet i forbindelse med en voldsom brand i mandens hjem fredag aften. Politiets teknikere undersøger lørdag formiddag brandstedet for at finde årsagen til branden.